《寿实斋侍郎王先生》
宋代·朱南杰

崧高维岳诵生申，整顿乾坤属旧臣。
天下安危关出处，性中存养自真纯。
便归紫橐酬公论，已草黄麻授正人。
天为皇家锡难老，愿将霖雨福斯民。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。